TABĂRA DE PICTURA BISERICEASCA

 „DUMNEZEU PRIVIT CU OCHI DE COPIL”

În spiritul Bisericii Ortodoxe începând din anul 2003, pentru perioada vacanţei de vară organizăm în fiecare an în luna august o tabără de pictură icoane pe lemn în curtea bisericii la care participă copii din tot oraşul Flămânzi. Ca rezultat al  strădaniilor micilor iconari am realizat în anii 2004, 2005 şi 2006 mai multe expoziţii de icoane (unele permanente) la Biserica „Pogorârea Sfântului Duh”, Şcoala Nr.1-Flămânzi, Primăria oraşului Flămânzi şi Prefectura Botoşani. 
    Împreună cu câţiva dintre micii iconari am participat în 4 iunie 2005 la Olimpiada Judeţeană de Meşteşuguri artistice tradiţionale, Botoşani. Tot în plan cultural în anul 2005, când Oraşul Flămânzi a sărbătorit 400 de ani de la atestarea documentară ca localitate şi Şcoala Flămânzi a sărbătorit 170 de ani de la înfiinţarea ei de către Domnitorul Mihail Sturdza, împreună cu copiii am organizat o dublă expoziţie de icoane realizate vara anului 2005 pe butuci şi blaturi de lemn: o expoziţie la Primăria oraşului Flămânzi şi una la Şcoala Nr.1 Flămânzi. Pentru a marca evenimentul, ca fapt istoric, copiii au realizat, sub îndrumarea mea, în holul Şcolii Nr.1 Flămânzi o frescă de dimensiunea 2m/3,5m în care este reprezentat Mântuitorul Iisus Hristos binecuvântând copiii.

